Drie van binnelandse sake vasgetrekArgieffoto Drie beamptes van die departement van binnelandse sake in Limpopo en die Wes-Kaap is Maandag in hegtenis geneem vir korrupsie. “Twee beamptes is by die Beitbrug-grenspos aangekeer nadat hulle glo omkoopgeld van reisigers aanvaar het,” het Connie Moitse, direkteur van die departement van binnelandse sake se ondersoekeenheid, gesê. “Die verdagtes sal Dinsdag in die hof verskyn.” Die derde persoon wat in hegtenis geneem is, is ŉ beampte wat by die departement se kantoor in Wynberg in Kaapstad gewerk het. “Die persoon is vir beweerde bedrog en korrupsie aangekeer en sal ook Dinsdag in die hof verskyn,” het Moitse gesê.